CELEX: 62006CA0161
Language: lt
Date: 2007-12-11 00:00:00
Title: Byla C-161/06 2007 m. gruodžio 11 d. Teisingumo Teismo (didžioji kolegija) sprendimas ( Krajský soud v Ostravě (Čekijos Respublika) prašymas priimti prejudicinį sprendimą) Skoma-Lux sro prieš Celní ředitelství Olomouc (Stojimo į Europos Sąjungą sąlygų aktas — 58 straipsnis — Bendrijos teisės aktai — Vertimo į valstybės narės kalbą nebuvimas — Galimybė pasiremti)

23.2.2008   
            
            
               LT
            
            
               Europos Sąjungos oficialusis leidinys
            
            
               C 51/13
            
         2007 m. gruodžio 11 d. Teisingumo Teismo (didžioji kolegija) sprendimas (Krajský soud v Ostravě (Čekijos Respublika) prašymas priimti prejudicinį sprendimą) Skoma-Lux sro prieš Celní ředitelství Olomouc
   
   (Byla C-161/06) (1)
   
   (Stojimo į Europos Sąjungą sąlygų aktas - 58 straipsnis - Bendrijos teisės aktai - Vertimo į valstybės narės kalbą nebuvimas - Galimybė pasiremti)
   (2008/C 51/21)
   Proceso kalba: čekų
   Prašymą priimti prejudicinį sprendimą pateikęs teismas
   Krajský soud v Ostravě
   Šalys pagrindinėje byloje
   Ieškovė: Skoma-Lux sro
   Atsakovė: Celní ředitelství Olomouc
   Dalykas
   Prašymas priimti prejudicinį sprendimą — Krajský soud v Ostravě (Čekijos Respublika) — Akto dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo sąlygų ir Sutarčių, kuriomis yra grindžiama Europos Sąjunga, pritaikomųjų pataisų (OL L 236 p. 33) 58 straipsnio išaiškinimas — Baudos skyrimas Čekijos įmonei importuotojai už tai, kad ji muitinės deklaracijoje nurodė netikslią informaciją, taikant Reglamentą (EEB) Nr. 2454/93, kuris prieš tai nebuvo paskelbtas Europos Sąjungos Oficialiame leidinyje čekų kalba
   Rezoliucinė dalis
   
               1.
            
            
               Akto dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo sąlygų ir Sutarčių, kuriomis yra grindžiama Europos Sąjunga, pritaikomųjų pataisų 58 straipsnis draudžia Bendrijos teisės aktuose, kurie nebuvo paskelbti naujosios valstybės narės kalba Europos Sąjungos oficialiajame leidinyje, nors ši kalba yra oficialioji Europos Sąjungos kalba, įtvirtintas prievoles nustatyti privatiems asmenims šioje valstybėje, net jei šie asmenys galėjo susipažinti su šiais teisės aktais kitais būdais.
            
         
               2.
            
            
               Nuspręsdamas, kad valstybės narės kalba nepaskelbtu Bendrijos reglamentu negalima remtis privačių asmenų atžvilgiu šioje valstybėje, Teisingumo Teismas aiškina Bendrijos teisę EB 234 straipsnio prasme.
            
         
      (1)  OL C 154, 2006 7 1.